Ego R..., capelle ducis, et ego B..., christianitatis diuionensis decani, notum facimus uniuersis quod Aubricus Galarz et filii eius videlicet Hemericus Petrus et Bartolomeus in nostra presencia recognouerunt se esse homines Sancti Stephani diuionensis et de dominio Aqueductus, qui si a dicto dominio recedent cometa de prahebis quam tenent a Petro abbate dicte ecclesie pro qua, dum ibi manebent, tales debent dicto abbati reddere redditus quales ceteri homines dicte ville reddere consueuerunt, licet ipsa cometa seminibus vel segete sit vulgata vel cooperta, tamen ad dictam ecclesiam libere et absque contradictione sicuti erit cum seminibus vel segete reuertetur, hec omnia dictus Galarz et eius dicti filii sacramento corporali interposito firmiter obseruare promiserunt. In cuius rei testimonium ad preces supradictorum Aubrici Galarz et filiorum eius sigillorum nostrorum munimine presentem paginam roboramus. Actum anno Domini M°. CC°. tricesimo secundo.